Cuneiform Tablet ATHE 65
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-li-a ù la-qé-ep um-ma i-dí-IŠTAR-ma ta-áš-pu-ra-nim um-ma a-tù-nu-ma a-na KÙ.BABBAR mu-nu-a-ti-kà ša i-na É a-bi₄-kà ni-zu-zu ŠE-am ni-iš-a-ma-kum a-ša-me-ma ku-ru-um ba-ti-iq ŠE-am dì-na-ma ší-im ŠE-im ù šé-bu-la-tí-a mì-iš-la kà-i-la a-dì ti-i-ir-ti i-la-kà-ku-nu-ti-ni ta-áš-pu-ra-nim um-ma a-tù-nu-ma ša-tum ša-na-at 12 GÍN KÙ.BABBAR a-na ḫu-ur-ší-im šé-bi₄-lam 2 GÍN KÙ.BABBAR PUZUR₄-a-šùr DUMU i-ri-ší-im ub-la-ku-nu-ti 5 ma-na URUDU ì-lí-ba-ni DUMU a-mur-a-šur ub-lá-ku-nu-ti 3.33333 ma-na a-mur-IŠTAR ni-a-um ub-lá-ku-nu-ti 2 ma-na i-dí-sú-en DUMU da-a-a ŠU.NÍGIN 10.33333 ma-na URUDU 2 GÍN KÙ.BABBAR ni-is-ḫa-sú wa-at-ra ub-lu-ni-ku-nu-ti mì-šu ša a-na ta-ad-mì-iq-ti-ku-nu li-ba-ak-nu lam-na-ni a-šur i-ta-ad-a-ni-ma a-na na-ru-qí-a ku-nu-ti a-kà-ba-as TÚG-tù-ku-nu iḫ-li-qú-ma 1.3333300000000001 ma-na 1 GÍN KÙ.BABBAR ag-mu-ur ga-am-ri ša-du-a-at TÚG-tí-ku-nu ú-ṣa-ḫe-er-ma 6.5 GÍN.TA TÚG-tù-ku-nu e-bi-bu-nim a-na ší-a-ti um-ma a-na-ku-ma ḫa-ra-nam iš-té-et ù ší-ta lu-kà-ší-id-ma KÙ.BABBAR 1 GÍN lu-be-et šu-ma um-ma a-tù-nu-ma lu-be-et 10 GÍN KÙ.BABBAR ra-mì-ni lá-áš-gi₅-iš-ma lu-šé-bi₄-la-ku-nu-ti